Keeping Up with the Kardashians

***Keeping Up with the Kardashians*** é un reality show para televisión que se estreou na canle E! o 14 de outubro de 2007. A serie é producida por unha empresa conxunta entre Bunim-Murray Productions e Ryan Seacrest Productions. O programa documenta a vida cotiá da familia Kardashian/Jenner, formada pola exesposa e os fillos do falecido avogado Robert Kardashian (famoso por ser amigo e defensor voluntario de O. J. Simpson), e polo exesposo de Kris, Caitlyn Jenner (anteriormente coñecido como Bruce Jenner), famoso por gañar a medalla de ouro na categoría décatlon nos Xogos Olímpicos de Montreal en 1976 e as fillas de ambos.

Nas primeiras tempadas, a serie xira ó redor de Kim, a irmá famosa da familia, que comezou a ser coñecida por ser do círculo de amigas de Paris Hilton e levar un estilo de vida moi similar (festas con famosos, excesos de todo tipo, luxos, acoso da prensa, escándalos, etc). Con todo, o seu paso á fama chegou co escándalo que se xerou coa venda, por parte de Vivid Vídeo, dun vídeo pornográfico que filmou o seu noivo de entón, o rapeiro Ray J, deles dous mantendo relacións sexuais. Cando Vivid Vídeo anunciou que o vídeo sairía á venda, Kim demandounos conseguindo un arranxo de 5 millóns de dólares ao seu favor, co que ambas as partes "quedaron moi satisfeitas".
## Elenco 
* Kristen "Kris" Mary Houghton (n. 5 de novembro de 1955 San Diego, California): é a matriarca do clan Kardashian. Kris estaba casada con Robert Kardashian, o defunto avogado defensor que se fixo famoso durante o xuízo por homicidio contra O.J. Simpson. Tiveron tres fillas e un fillo durante o seu matrimonio. Ambos divorciáronse en 1989.,Máis tarde casou con Bruce Jenner. Froito deste matrimonio naceron dúas nenas, Kendall e Kylie. Con todo, ela solicitou en 2015 o divorcio do seu esposo. Kris é a dona dunha boutique infantil, Smooch, en Calabasas, California.
* **Caitlyn "Cait" Marie Jenner** (n. 28 de outubro de 1949 Mount Kisco, Nova York): anteriormente coñecida como Bruce William Jenner. Exconsorte de Kris, coa que tivo dúas  fillas: Kendall e Kylie. Foi campión en 1976 do décatlon olímpico de verán. Durante os ensaios dos Xogos Olímpicos en 1972, Bruce foi colocado terceiro e máis tarde terminou décimo nos xogos de Múnic dese mesmo ano. Despois da súa carreira olímpica, tentou actuar en 1980. A súa primeira película foi *Can’t Stop the Music*. En 1991 casou con Kris Kardashian, da que se divorciou en 2015. Tras o seu divorcio, iniciou o proceso de transición e gravou un programa de telerrealidade sobre o proceso.
* **Kourtney Mary Kardashian** (n. 18 de abril de 1979 Os Ánxeles, California): é a primoxénita de Kristen Jenner e Robert Kardashian. Despois de graduarse na escola secundaria, asistiu á Universidade Metodista do Sur en Dallas, Texas, para máis tarde trasladarse á Universidade de Arizona, en Tucson, dous anos despois. Graduouse cun título de licenciatura en artes escénicas e cursou un máster en español en 2002. É copropietaria dunha boutique de muller, chamada DASH, coas súas irmás Kim e Khloé. Anteriormente participou no reality de E! *Filthy Rich: Cattle Drive*. Comezou en 2006 unha relación con Scott Disick, e ambos son pais de tres nenos: Mason Dash (2009), Penelope Scottland (2012) e Reign Aston (2014). En xullo de 2015 anúnciase que Kourtney e Scott terminaron a súa relación despois de nove anos xuntos. Aínda que en setembro do 2016 se deu a coñecer que volveron xuntos, ambos remataron a súa relación de forma definitiva e actualmente teñen outras parellas.
* Kimberly "Kim" Noel Kardashian West (n. 21 de outubro de 1980 Los Ángeles, California): segunda filla de Kristen Jenner e Robert Kardashian, e o foco principal da serie durante as primeiras tempadas. Kim fíxose coñecida pola publicación dun escandaloso vídeo pornográfico co cantante de R & B, Ray J, e pola súa antiga amizade con Paris Hilton. Estivo casada en tres ocasións: con Damon Thomas (2000 a 2004), Kris Humphries (2011), e actualmente co famoso rapeiro Kanye West, que é ademais o pai dos seus fillos: North (2013), Saint (2015) e Chicago (2018). Kim é copropietaria de DASH, unha boutique de roupa feminina xunto coas súas irmás Kourtney e Khloé Kardashian e lanzou en 2017 unha liña de produtos de beleza coñecida como KKW Beauty.
* **Khloé Alexandra Kardashian** (n. 27 de xuño de 1984 Os Ánxeles, California): é a muller máis nova das irmás Kardashian e a terceira do clan. Casou co xogador de baloncesto Lamar Odom en 2009, do que se divorciou en 2013. Actualmente sae co xogador de baloncesto canadense Tristan Thompson, o que tamén é pai da súa filla True. É copropietaria de DASH coas súas irmás e posou nunha sesión fotográfica da compañía PETA para a campaña "I'd Rather Go Naked than Wear Fur" ("Prefiro ir espida que usar peles"). Tamén participou en Celebrity Apprendice.
* **Robert Arthur Kardashian** (n. 17 de marzo de 1987 Os Ánxeles, California): o máis novo e único fillo de Kris Jenner e Robert Kardashian. Graduouse o 2009 da Universidade do Sur de California. Participou en 2011 en "Dancing with the Stars" onde chegou ás finais, pero non logrou gañar. A finais de 2012, lanzou unha liña de calcetíns chamada 'Arthur George'. Estivo a saír coa actriz/cantante Adrienne Bailon e en 2016 anunciou o seu compromiso coa modelo e empresaria Blac Chyna, coa que tivo á súa primeira filla, Dream, nese mesmo ano. Ambos separáronse en 2017.
* **Kendall Nicole Jenner** (n. 3 de novembro de 1995 Os Ánxeles, California): é a primeira filla de Kris e Caitlyn Jenner. Traballa como modelo, sendo unha das máis recoñecidas actualmente. Desfilou para firmas como Chanel, Vitoria's Secret e outras importantes casas de moda internacional. Ademais, ten unha liña de roupa xunto coa súa irmá Kylie, chamada Kendall+Kylie.
* **Kylie Kristen Jenner** (n. 10 de agosto de 1997 Os Ánxeles, California): última filla de Kris e Caitlyn Jenner e a máis pequena do clan. Kylie é unha exitosa empresaria, modelo e unha das persoas con máis seguidores na rede social Instagram, onde é moi activa. Posúe xunto á súa irmá Kendall unha liña de roupa e é dona da súa propia empresa de cosméticos chamada *Kylie Cosmetics*. Ademais foi protagonista do seu propio reality en televisión coñecido como "Life Of Kylie" que se estreou en 2017. Tivo unha relación co rapeiro Tyga durante 2014 e 2017, e actualmente sae co tamén rapeiro Travis Scott quen é ademais pai da súa filla Stormi (2018).

## Episodios 
## Crítica de recepción 
• *The New York Times* dixo sobre o programa: "O show Kardashian non trata dunha excéntrica familia que vive convencionalmente, é puramente acerca dalgunhas mozas desesperadas escalando á fama de marxes".

• *Entertainment Weekly* replicou con esta sinopse: "... por que, oh, por que Ryan Seacrest pon o seu auto-bronceado selo de aprobación nunha telerrealidade sobre os Kardashians, resulta moi exitoso".

• Por outra banda *NY Daily News* escribiu: "O espectáculo é moi interesante e entretido. Non hai drama nin nada como o escenario dunha familia real que fai que un espectador se sinta como regresando atrás. A familia non rompe os estereotipos da vida de Hollywood. Entreteñen, e chega a ser un bo programa".

## DVD 
A primeira tempada do programa foi lanzado en DVD o 7 de outubro de 2008. Este DVD contén os 8 episodios con comentarios da familia Kardashian. O DVD foi lanzado a través de Lionsgate Home Entertainment.

## Spin-offs 
En abril do 2009, Khloe Kardashian e Kourtney Kardashian gravaron un spin-off que saíu ao aire en agosto do 2009. A serie narra a apertura dunha tenda da súa empresa DASH en Miami e chamouse Kourtney and Khloe Take Miami. En marzo de 2014, aunciouse que a telerrealidade tería outra secuela titulada Kourtney And Khloe Take The Hamptons, que se estreou o 2 de novembro do 2014. Ademais, tamén conta cunha segunda serie derivada chamada Kourtney and Kim Take New York.
Tamén saíu unha secuela sobre a vida de *Khloé* e a súa (ex)esposo Lamar Odom titulado Khloé & Lamar. En febreiro de 2015 anunciouse que Caitlyn Jenner tería a súa propia telerrealidade que documenta a súa vida como muller transxénero, *I Am Cait.* No ano 2016 estreouse outro spin-off chamado *Rob&Chyna*, e que conta a historia amorosa de Rob Kardashian e Blac Chyna e a seu día a día. O 6 de agosto de 2017 estréase unha serie máis, baseada na vida de Kylie Jenner e titulada *Life Of Kylie*.

## Notas 
## Véxase tamén 
### Ligazóns externas 
* Buddytv Kardashians
* E! enterteintment páxina oficial
* Hollywire páxina de Kardashians